pythainlp/thai-wiki-dataset-v4 huggingface dataset:
การเลือกตั้งทั่วไปในสหราชอาณาจักร พ.ศ. 2558

การเลือกตั้งทั่วไปในสหราชอาณาจักร พ.ศ. 2558 จัดเมื่อวันที่ 7 พฤษภาคม 2558 (โดยมีการออกเสียงลงคะแนนทางไปรษณีย์ตั้งแต่ปลายเดือนเมษายน) เพื่อเลือกตั้งรัฐสภาสหราชอาณาจักรที่ 56 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี มีการเลือกตั้งท้องถิ่นในวันเดียวกันในประเทศอังกฤษส่วนใหญ่ ยกเว้นเขตมหานครลอนดอน
นายกรัฐมนตรีก่อนการเลือกตั้ง คือ เดวิด คาเมรอนแห่งพรรคอนุรักษนิยม ซึ่งปกครองนับแต่การเลือกตั้งปี 2553 ในรัฐบาลผสมกับพรรคเสรีประชาธิปไตย การหยั่งเสียงทำนายการแข่งขันคู่คี่เพื่อเป็นพรรคการเมืองใหญ่สุดระหว่างพรรคอนุรักษนิยมและพรรคแรงงานซึ่งมีเอ็ด มิลลิแบนด์ (Ed Miliband) เป็นหัวหน้าพรรค โดยนักหยั่งเสียงทั้งหมดทำนายอย่างมั่นใจว่าจะไม่มีพรรคการเมืองใดได้ครองเสียงข้างมากหรือเกิดสภาแขวน (hung parliament) แต่ผลการเลือกตั้งจบลงโดยพรรคอนุรักษนิยมได้สมาชิกสภาสามัญชนเพิ่มขึ้นและกลายเป็นพรรคการเมืองใหญ่สุดด้วยเสียงข้างมาก ทำให้คาเมรอนเป็นนายกรัฐมนตรีต่อโดยไม่ต้องอาศัยรัฐบาลผสม
พรรคชาติสกอตได้ที่นั่งอย่างสำคัญในสกอตแลนด์ โดยได้สมาชิกสภาเพิ่มขึ้นอีก 50 คน รวมเป็น 56 จาก 59 ที่นั่งในสกอตแลนด์ ทำให้พรรคฯ เป็นพรรคการเมืองใหญ่สุดอันดับสามในสภาสามัญชน พรรคเสรีประชาธิปไตยเสียที่นั่งกว่า 48 ที่นั่ง และทำให้สัดส่วนคะแนนเสียงของพรรคลดลงแตะระดับต่ำสุดนับแต่การเลือกตั้งทั่วไปเดือนกุมภาพันธ์ 2517
การรณรงค์หาเสียงทำให้พรรคเอกราชยูเคเป็นที่รู้จักมากขึ้น ซึ่งได้สัดส่วนคะแนนเสียงสูงสุดเป็นอันดับสาม (12.9%) แต่ได้สมาชิกสภาเพียงคนเดียว แม้มีคะแนนเสียงของประชาชนเพิ่มขึ้นสูงสุดในการเลือกตั้งครั้งนี้ คือ เพิ่มขึ้น 9.5% 
หลังการเลือกตั้ง เอ็ด มิลลิแบนด์ประกาศลาออกจากหัวหน้าพรรคแรงงาน และนิก เคล็กก์ลาออกจากตำแหน่งหัวหน้าพรรคเสรีประชาธิปไตย นิเกล ฟาราจ ลาออกจากตำแหน่งหัวหน้าพรรคเอกราชยูเคหลังไม่สามารถชนะที่นั่งที่แทเน็ตเซาท์ แต่ถูกพรรคปฏิเสธ
ประวัติ.
ในการเลือกตั้งทั่วไปครั้งที่แล้ว ไม่มีพรรคการเมืองใดครองเสียงข้างมากในสภาสามัญชนเป็นครั้งแรกนับตั้งแต่การเลือกตั้งทั่วไปในเดือนกุมภาพันธ์ 2517 จึงเกิดรัฐบาลผสมครั้งแรกนับตั้งแต่สงครามโลกครั้งที่ 2 ระหว่างพรรคอนุรักษนิยมและพรรคเสรีประชาธิปไตย
รูปแบบการเลือกตั้ง.
สภาสามัญชนใช้ระบบเขตเพียงอย่างเดียวทั้ง 650 ที่นั่ง ผู้ที่มีคะแนนเสียงสูงสุดจะได้รับเลือกตั้งโดยไม่จำเป็นต้องได้เสียงข้างมาก แม้ว่าข้อตกลงการร่วมรัฐบาลระหว่างพรรคอนุรักษนิยมและพรรคเสรีประชาธิปไตย กำหนดให้ทำประชามติเพื่อเปลี่ยนรูปแบบการเลือกตั้งเป็นแบบ Alternative Vote(Instant-runoff voting) (แบบหาผู้ชนะเสียงข้างมาก)ในปีพ.ศ. 2554 แต่ผลการลงประชามติ ประชาชนปฏิเสธการเปลี่ยนรูปแบบการเลือกตั้งด้วยคะแนนเสียง 67.9% ต่อ 32.1%
ผลการเลือกตั้ง.
ผลการเลือกตั้งทั้ง 650 เขตเป็นดังนี้
การเลือกตั้งสหพันธรัฐในออสเตรเลีย พ.ศ. 2556

การเลือกตั้งสหพันธรัฐในออสเตรเลีย พ.ศ. 2556 จัดขึ้นเมื่อวันที่ 7 กันยายน พ.ศ. 2556 ในการเลือกตั้งครั้งนี้พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 90 ที่นั่ง ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้นับตั้งแต่การเลือกตั้งปี พ.ศ. 2550 พรรคแรงงานได้รับที่นั่ง 55 ที่นั่ง พรรคกรีนได้รับที่นั่ง 1 ที่นั่ง ส่วนพรรคอื่นๆและผู้สมัครอิสระได้รับที่นั่ง 4 ที่นั่ง
ผลการเลือกตั้ง.
ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.23%
ซิกซ์เซนส์

ซิกซ์เซนส์  โดยความหมายทั่วไป คือ สัมผัสที่หก หมายถึง บุคคลที่มีประสาทสัมผัสพิเศษที่นอกเหนือไปจากประสาทสัมผัสทั้งห้า คือ ตา, หู, จมูก, ลิ้น และกาย โดยสามารถรับรู้หรือสัมผัสได้ถึงสิ่งเหนือธรรมชาติ เช่น ผี, วิญญาณ
หรืออาจจะหมายถึงบันเทิงคดีต่าง ๆ เช่น
แอฟเตอร์ไลฟ์ (เพลงอะเว็นจด์เซเวนโฟลด์)

"แอฟเตอร์ไลฟ์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ได้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 4 ของวง "อะเว็นจด์เซเวนโฟลด์" ตัวเพลงประกอบไปด้วยเครื่องดนตรีออร์เคสตรา และประพันธ์โดยมือกลองของวง เดอะเรฟ เพลงนี้ได้ถูกโหวตให้เป็นเพลงที่ดีที่สุดในอัลบั้มในหน้าแรกในเว็บไซต์ของอะเว็นจด์เซเวนโฟลด์ ซิงเกิลนี้ออกจำหน่ายในต้นปี พ.ศ. 2551
มิวสิกวิดีโอ.
มิวสิกวิดีโอสำหรับเพลงนี้กำกับโดย เวย์น อิชแชม เพลงในเวอร์ชันอัลบั้ม จะมีส่วนของไวโอลินในช่วงอินโทรและหลังคอรัสครั้งที่ 2 แต่ทั้ง 2 ส่วนก็ได้ถูกตัดออกในวิดีโอ รวมถึงท่อนบริดจ์ของเพลง ที่มีเสียงร้องของเดอะเรฟ
มิวสิกวิดีโอออกเผยแพร่อย่างเป็นทางการเมื่อวันที่ 12 มีนาคม พ.ศ. 2551 โดยอะเว็นจด์เซเวนโฟลด์ และวอร์เนอร์บราเธอร์สเรเคิดส์ วิดีโอประกอบไปด้วยการแสดงดนตรีของวงบนเวทีเล็ก ๆ ในห้องสีขาวกับแสงสีดำ วิดีโอแสดงสิ่งต่าง ๆ ได้แก่ เอ็ม. แชโดวส์ กำลังวิ่งโดยไม่ได้สวมเสื้อ แซกกี เวนเจนซ์ กำลังเต้นรำกับผู้หญิงคนหนึ่ง ซินนิสเตอร์ เกตส์ กำลังถือหัวกะโหลกท่ามกลางเหล่าแสงเทียน เดอะเรฟกำลังนอนพร้อมกับแมงมุมบนหน้าของเขา และจอห์นนี คริสต์ กำลังปล่อยฝูงนกพิราบที่เขาอุ้มเอาไว้ให้บินออกไป
เนื้อหาของเพลง.
แซกกี เวนเจนซ์ ได้กล่าวไว้ในวิดีโอ "เมกกิงออฟ 'แอฟเตอร์ไลฟ์'" ว่าเพลงนี้มีเนื้อหาเกี่ยวกับผู้ชายคนหนึ่งที่เสียชีวิตก่อนเวลาและพบว่าตัวเองอยู่ในสวรรค์ เมื่อเข้ามาอยู่แล้ว เขาได้ตระหนักว่าเขามีสิ่งที่ต้องทำอีกหลายอย่างบนโลกมนุษย์ ทำให้เขาต้องกลับไปและทำให้มันเป็นจริง เป็นการหนีออกจากชีวิตหลังความตาย
รายชื่อเพลง.
เพลงทั้งหมดแต่งโดยอะเว็นจด์เซเวนโฟลด์
การเลือกตั้งสหพันธรัฐในออสเตรเลีย พ.ศ. 2553

การเลือกตั้งสหพันธรัฐในออสเตรเลีย พ.ศ. 2553 จัดขึ้นเมื่อวันที่ 21 สิงหาคม พ.ศ. 2553 ในการเลือกตั้งครั้งนี้พรรคแรงงาน ได้รับที่นั่ง 72 ที่นั่ง พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 72 ที่นั่ง พรรคกรีนได้รับที่นั่ง 1 ที่นั่งซึ่งเป็นครั้งแรกที่ได้รับเลือกตั้ง ส่วนพรรคอื่นๆและผู้สมัครอิสระได้รับที่นั่ง 5 ที่นั่ง อย่างไรก็ตามพรรครัฐบาลเดิมอย่างพรรคแรงงานที่มี 72 ที่นั่งซึ่งน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้เกิดปรากฏการณ์สภาชะงักงัน (Hung Parliament) ที่สภาผู้แทนราษฎรแห่งออสเตรเลียไม่สามารถมีรัฐบาลเสียงข้างมากได้เป็นครั้งแรกนับตั้งแต่ปี พ.ศ. 2483 ทำให้ต้องหาเสียงสนับสนุนเพื่อจัดตั้งรัฐบาล โดยพรรคแรงงานได้รับเสียงสนุนจากพรรคกรีนที่มี 1 ที่นั่ง และผู้สมัครอิสระอีก 3 ที่นั่ง ทำให้พรรคแรงงานสามารถจัดรัฐบาลเสียงข้างน้อยที่มีเสียงสนับสนุน 76 ที่นั่ง พรรคฝ่ายค้านและอื่นๆมี 74 ที่นั่ง
ผลการเลือกตั้ง.
ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.21%
การเลือกตั้งสหพันธรัฐในออสเตรเลีย พ.ศ. 2550

การเลือกตั้งสหพันธรัฐในออสเตรเลีย พ.ศ. 2550 จัดขึ้นเมื่อวันที่ 24 พฤศจิกายน พ.ศ. 2550 ในการเลือกตั้งครั้งนี้พรรคแรงงาน ได้รับที่นั่ง 83 ที่นั่ง พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 65 ที่นั่งซึ่งเป็นพรรครัฐบาลเดิมหลังจากชนะการเลือกตั้งมา 4 สมัยติดต่อกัน และเป็นครั้งที่ 2 ที่นายกรัฐมนตรีที่ดำรงตำแหน่งอยู่แพ้การเลือกตั้งในที่นั่งของตนเอง ส่วนผู้สมัครอิสระได้รับที่นั่ง 2 ที่นั่ง
ผลการเลือกตั้ง.
ผลการเลือกตั้งทั้ง 150 เขต และผู้ใช้สิทธิเลือกตั้ง 94.76%
กีฬาแห่งชาติ ครั้งที่ 44

การแข่งขันกีฬาแห่งชาติครั้งที่ 44 หรือ "นครสวรรค์เกมส์" จัดขึ้นระหว่างวันที่ 11–21 ธันวาคม พ.ศ. 2558 โดยชิงชัยกัน 43 ชนิดกีฬา แต่ถูกยกเลิกพิธีเปิดซึ่งเดิมจะมีขึ้นในวันที่ 11 ธันวาคม เนื่องจากมีกิจกรรม Bike for dad ปั่นเพื่อพ่อ ทำให้ต้องเลื่อนพิธีเปิดมาวันที่ 12 ธันวาคมแทน
จังหวัดนครสวรรค์ ได้รับความอนุเคราะห์จากเทศบาลนครนครสวรรค์ ผันงบประมาณที่ไม่ต้องใช้ในการป้องกันอุทกภัยของจังหวัดในรอบ 3 ปี ที่น้ำไม่ท่วมตลาดปากน้ำโพ มาใช้ซ่อมแซมปรับปรุงสนามกีฬาต่างๆ เพื่อรองรับการเป็นเจ้าภาพในครั้งนี้ เป็นเงินประมาณ 99,000,000 บาท สำหรับเรื่องที่พักนักกีฬา ผู้ฝึกสอน และผู้ที่เกี่ยวข้องกว่า 14,000 คน จังหวัดได้เตรียมประสานงานขอใช้ค่ายจิรประวัติ จังหวัดทหารบกนครสวรรค์ มณฑลทหารบกที่ 31 จังหวัดนครสวรรค์ เพื่อใช้เป็นหมู่บ้านนักกีฬา ในบางชนิดกีฬา 
เมื่อวันที่ 18 ธันวาคม พ.ศ. 2557 นายมนตรี ไชยพันธุ์ รักษาการแทนผู้ว่าการกีฬาแห่งประเทศไทย เป็นประธานแถลงข่าวความพร้อมการแข่งขันกีฬาแห่งชาติครั้งที่ 44 “นครสวรรค์เกมส์” พร้อมด้วย นายธงชัย ลืออดุลย์ ผู้ว่าราชการจังหวัดนครราชสีมา และ นายระพี ผ่องบุพกิจ ผู้ว่าราชการจังหวัดนครสวรรค์ ร่วมด้วย ดร.ภิญโญ นิโรจน์ นายกสมาคมกีฬาจังหวัดนครสวรรค์ พร้อมรองผู้ว่าราชการจังหวัด หัวหน้าส่วนราชการ ที่ห้องแกรนด์บอลรูม โรงแรมราชพฤกษ์ จังหวัดนครราชสีมา
สัญลักษณ์การแข่งขัน.
ประกอบกันขึ้นเป็นภาพของคน นักกีฬาที่กำลังเคลื่อนไหวในทุกกีฬา ภาพสัญลักษณ์ ได้สื่อความหมาย แสดงใบหน้าของ “เอ็งกอพะบู๊” ซึ่งเป็นหนึ่งในตำนานของคนชาวไทยเชื้อสายจีนที่ยังมีการสืบต่อเรื่องราว ในงานประเพณีตรุษจีนของชาวปากน้ำโพ โดยเอ็งกอพะบู๊ จะเป็นตัวแทนของความความมีพลัง มีคุณธรรม มีความสามัคคีกันดุจพี่น้อง ดังเช่นการแข่งขันกีฬาแห่งชาติที่ปากน้ำโพในครั้งนี้
สำหรับสัญลักษณ์ในการแข่งขันกีฬาแห่งชาติครั้งนี้ มีความหมาย ดังนี้
สัญลักษณ์นำโชค.
"เสี่ยวหลง" มาสคอตประจำการแข่งขันกีฬาแห่งชาติ ครั้งที่ 44 "นครสวรรค์เกมส์"
เสี่ยวหลง (小龙 : xiaolong) เป็นมาสคอตประจำการแข่งขัน ความหมายคือ มังกรจีนหรือ หลง
มังกรได้รับการยกย่องว่า เป็นผู้สร้างกฎแห่งความใจบุญ และเป็นสิ่งที่เสริมสร้างความมั่นใจ แสดงถึงพลังอำนาจและคุณงามความดี ความองอาจกล้าหาญ ความเป็นวีรบุรุษและความอุตสาหะพยายาม ความมีคุณธรรมอันสูงส่งและยิ่งใหญ่ดุจดั่งเทพเจ้า มังกรจีนนั้นไม่ยอมแพ้ต่ออุปสรรคขวากหนามใด ๆ จนกว่าจะทำในสิ่งที่ต้องการได้สำเร็จ มีความขยันขันแข็ง เด็ดขาด เฉลียวฉลาด มองโลกในแง่ดี และมีความทะเยอทะยาน มีลักษณะสวยงาม เป็นมิตร และมีความเฉลียวฉลาด
คำขวัญ.
<templatestyles src="แม่แบบ:คำพูด/style.css" />มิตรภาพยิ่งใหญ่กว่าชัยชนะFriendship greater than victory
การแข่งขัน.
ชนิดกีฬาที่ใช้ในการแข่งขัน.
การแข่งขันกีฬาแห่งชาติ ครั้งที่ 44 จัดแข่งขันทั้งสิ้น 43 ชนิดกีฬา ประกอบด้วย 42 กีฬาหลัก และ 1 กีฬาสาธิต ได้แก่
      นครสวรรค์ (เจ้าภาพ)
การเลือกตั้งสหพันธรัฐในออสเตรเลีย พ.ศ. 2547

การเลือกตั้งสหพันธรัฐในออสเตรเลีย พ.ศ. 2547 จัดขึ้นเมื่อวันที่ 9 ตุลาคม พ.ศ. 2547 ในการเลือกตั้งครั้งนี้พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 87 ที่นั่ง(พรรคเสรีนิยม 74 ที่นั่ง พรรคชาติ 12 ที่นั่ง พรรคเสรีนิยมชนบท 1 ที่นั่ง) ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกันนับตั้งแต่การเลือกตั้งในปี พ.ศ. 2539 พรรคแรงงานได้รับที่นั่ง 60 ที่นั่ง ส่วนผู้สมัครอิสระได้รับที่นั่ง 3 ที่นั่ง
ผลการเลือกตั้ง.
ผลการเลือกตั้งทั้ง 150 เขต และผู้ใช้สิทธิเลือกตั้ง 94.69%
สกรีม (เพลงอะเว็นจด์เซเวนโฟลด์)

"สกรีม"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 5 และเป็นซิงเกิลสุดท้ายจากสตูดิโออัลบั้มชุดที่ 4 ของวง "อะเว็นจด์เซเวนโฟลด์" เพลงนี้ได้ติดอันดับที่ 9 ในชาร์ตฮอตเมนสตรีมร็อกแทร็กของสหรัฐอเมริกา และอันดับที่ 26 ในชาร์ตเพลงอัลเทอร์เนทีฟของสหรัฐอเมริกา เป็นซิงเกิลที่ 2 ใน 5 ซิงเกิลของอะเว็นจด์เซเวนโฟลด์ ที่ประพันธ์โดย เอ็ม. แชโดวส์ และยังเป็นซิงเกิลสุดท้ายที่มี เดอะเรฟ ในส่วนของกลอง
คริทิคัลอักเคลม

"คริทิคัลอักเคลม"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 4 ของวง "อะเว็นจด์เซเวนโฟลด์" อะเว็นจด์เซเวนโฟลด์ได้โพสต์ทีเซอร์ของเพลงความยาว 2 นาที และ 15 วินาที ลงในมายสเปซของวง ก่อนที่จะถึงวันออกจำหน่ายในไอทูนส์ แต่ในวันที่ 20 สิงหาคม พ.ศ. 2550 อะเว็นจด์เซเวนโฟลด์ได้อัปโหลดเพลงเต็มในมายสเปซ ต่อมาเพลงเต็มก็ได้ออกจำหน่ายในไอทูนส์ วันที่ 28 สิงหาคม พ.ศ. 2550
ภาพรวม.
เพลง "คริทิคัลอักเคลม" เป็นเพลงลำดับแรกในอัลบั้ม "อะเว็นจด์เซเวนโฟลด์" ซึ่งจะเริ่มต้นอินโทรด้วยเสียงออร์แกนยาว 22 วินาที ตามด้วยการเปิดตัวของเพลงอย่างสง่างาม ผสมกลมกลืนด้วยกีตาร์โซโล ในท่อนคอรัสของเพลง เดอะเรฟ เป็นคนให้เสียงร้องนำ ตลอดจนเสียงร้องประสานเบื้องหลังและแผดเสียงในท่อนอื่น ๆ หลังจากการจากไปของเดอะเรฟเมื่อปี พ.ศ. 2552 การแสดงสดของเพลงนี้ก็ยังคงมีเสียงร้องของเขา โดยการเปิดเสียงร้องให้ได้ยินผ่านลำโพง ซึ่งเป็นวิธีการน้อมรำลึกของวงถึงเดอะเรฟ
จังหวัดฟู้เถาะ

ฟู้เถาะ  เป็นจังหวัดที่ตั้งอยู่ในภาคตะวันออกเฉียงเหนือของประเทศเวียดนาม เมืองหลักของจังหวัดคือเหวียตจี่ ซึ่งตั้งอยู่ห่างจากฮานอยเป็นระยะทาง 80 กิโลเมตร (50 ไมล์) และห่างจากท่าอากาศยานนานาชาติโหน่ยบ่าย 50 กิโลเมตร (31 ไมล์) จังหวัดครอบคลุมพื้นที่ทั้งหมด 3,528.1 ตารางกิโลเมตร ใน ค.ศ. 2019 มีประชากร 1,463,726 คน
เขตการปกครอง.
จังหวัดฟู้เถาะแบ่งเขตการปกครองออกเป็น 1 นคร 1 เมือง และ 11 อำเภอ ได้แก่
จังหวัดเอียนบ๊าย

เอียนบ๊าย  เป็นจังหวัดที่มีพื้นฐานอยู่บนการเกษตร ตั้งอยู่ในภูมิภาคเต็ยบั๊กหรือภาคตะวันตกเฉียงเหนือ ทางภาคเหนือตอนกลางของประเทศเวียดนาม มีพรมแดนร่วมกับ 6 จังหวัด ได้แก่ จังหวัดห่าซาง, จังหวัดหล่าวกาย, จังหวัดลายเจิว, จังหวัดเซินลา, จังหวัดฟู้เถาะ และจังหวัดเตวียนกวาง จังหวัดครอบคลุมพื้นที่ทั้งหมด 6,899.5 ตารางกิโลเมตร ใน ค.ศ. 2019 มีประชากร 821,030 คน
ศัพทมูลวิทยา.
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 安沛
เขตการปกครอง.
จังหวัดเอียนบ๊ายแบ่งเขตการปกครองออกเป็น 1 นคร 1 เมือง และ 12 อำเภอ ได้แก่
อันโฮลีคอนเฟสชันส์

"อันโฮลีคอนเฟสชันส์"  เป็นเพลงของ อะเว็นจด์เซเวนโฟลด์ จากสตูดิโออัลบั้มชุดที่ 2 ของวง "เวกกิงเดอะฟอลเลน" เป็นซิงเกิลสุดท้ายที่มีการแผดเสียงคำรามของ เอ็ม. แชโดวส์ ก่อนที่จะเปลี่ยนไปเป็นเสียงร้องปกติในอัลบั้มชุดต่อมา "ซิตีออฟอีวิล"
เพลงนี้ได้แสดงสดครั้งแรกเมื่อวันที่ 21 มกราคม พ.ศ. 2547 และยังคงเป็นเพลงหลักในการแสดงสดในหลาย ๆ ครั้งของวง แม้ว่าจะมีเพียงไม่กี่ครั้งที่ไม่มีเพลงนี้ในการแสดง โดยในเดือนพฤศจิกายน พ.ศ. 2556 เพลงนี้ได้แสดงไปแล้ว 544 ครั้ง ทำให้เป็นเพลงของอะเว็นจด์เซเวนโฟลด์ที่เล่นในการแสดงสดบ่อยครั้งที่สุด
โฮปเลสเรเคิดส์

โฮปเลสเรเคิดส์  เป็นค่ายเพลงอิสระแห่งหนึ่ง ตั้งอยู่ในเมืองแวนนายส์ ลอสแอนเจลิส รัฐแคลิฟอร์เนีย ค่ายเพลงนี้เริ่มต้นขึ้นในปี พ.ศ. 2536 โดย ลุยส์ โพเซน (Louis Posen) ศิลปินในสังกัดโฮปเลสเป็นศิลปินในแนว พังก์ร็อก, ป็อปพังก์, โพสต์-ฮาร์ดคอร์ และอัลเทอร์เนทีฟร็อก แต่มีบางครั้งก็ได้รวมแนวอื่นด้วย เช่น เฮฟวีเมทัล และได้มีศิลปินที่เป็นที่รู้จักกันดีอยู่สังกัดค่ายนี้ด้วย เช่น อะเว็นจด์เซเวนโฟลด์, ออลไทม์โลว์, เดอะยูสด์ เป็นต้น
ศิลปินในสังกัด.
ศิลปินในปัจจุบัน.
<templatestyles src="Col-begin/styles.css"/>
ศิลปินในอดีต.
<templatestyles src="Col-begin/styles.css"/>
อัลบั้มรวบรวม/อัลบั้มตัวอย่าง.
<templatestyles src="Col-begin/styles.css"/>
กองทัพปฏิวัติโซมี

กองทัพปฏิวัติโซมี (The Zomi Revolutionary Army) ก่อตั้งเมื่อ พ.ศ. 2536 ที่พะเปียน รัฐชีน ประเทศพม่า เป็นองค์กรติดอาวุธขององค์กรปฏิวัติโซมี ปู เค กุยเต ผู้นำชาวโซมีจากเทือกเขามิกิรแห่งอัสสัมเป็นประธานผู้ก่อตั้งขององค์กร
กองทัพนี้เป็นกลุ่มต่อต้านที่ประกาศปกป้องชาวโซมีและรวมชาวโซมีในพม่า (รัฐชีน) บังกลาเทศ (เทือกเขาจิตตะกอง) และอินเดียตะวันออกเฉียงเหนือ (มณีปุระและไมโซรัม) เป้าหมายเพื่อรวมชาวโซมีทั้งหมดให้อยู่ภายใต้การปกครองของรัฐบาลเดียวเรียกโซกัมหมายถึงแผ่นดินของโซมี ในสหภาพอินเดีย
พื้นที่ปฏิบัติการ.
พื้นที่ปฏิบัติการอยู่ในรัฐมณีปุระ โดยเฉพาะบริเวณที่ใกล้พม่า เคยเคลื่อนไหวในพื้นที่รอยต่อระหว่างมณีปุระกับไมโซรัม กองทัพมีรายได้จากค่าคุ้มครองที่ได้จากประชาชนในเขตที่มีอิทธิพล 
เหตุการณ์ในอดีต.
ในวันที่ 9 มิถุนายน พ.ศ. 2548 กองทัพได้ทำลายรถบรรทุกที่บรรทุกของแนวร่วมปฏิวัติโซมี ทำให้มีทหารเสียชีวิต 3 คน บาดเจ็บ 1 คน วันที่ 20 กันยายน พ.ศ. 2548 กองทัพโจมตีแนวร่วมปฏิวัติโซมีมีทหารถูกฆ่า 6 คน ฝ่ายกองทัพบาดเจ็บ 1 คน 20 สิงหาคม พ.ศ. 2549 ทหารของกองทัพอินเดียฆ่าพลเรือน 2 คน และมีผู้บาดเจ็บอีก 4 คน ในพื้นที่เคลื่อนไหวของกองทัพ 15 มกราคม พ.ศ. 2553 ทหารของกองทัพเสียชีวิต 2 คนในการปะทะกับแนวร่วมประชาชนปฏิวัติซึ่งเป็นกองกำลังติดอาวุธของกองทัพปลดปล่อยประชาชนที่อยู่ภายในรัฐมณีปุระ
ภาษาซิยิน

ภาษาซิยิน (Siyin language) มีผู้พูดในพม่าทั้งสิ้น 10,000 คน ใน พ.ศ. 2534 ในบริเวณทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2547
ออลโมสต์อีซี

"ออลโมสต์อีซี"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 2 และเป็นเพลงลำดับที่ 2 จากสตูดิโออัลบั้มชุดที่ 4 ของวง "อะเว็นจด์เซเวนโฟลด์" ออกจำหน่ายอย่างเป็นทางการเมื่อวันที่ 18 กันยายน พ.ศ. 2550 ผ่านเว็บไซต์ดาวน์โหลดเพลงออนไลน์ เช่น ไอทูนส์, ยูอาร์จีอี
เพลงนี้ประพันธ์โดยมือกลองของวง เดอะเรฟ เป็นเพลงที่สมาชิกทั้งวงได้ให้เสียงร้องประสานกันในเพลงพร้อมกันทุกคน โดยเฉพาะในท่อนคอรัสครั้งที่ 2 นอกจากนี้ เพลงนี้ได้รวมอยู่ในอัลบั้มประกอบภาพยนตร์ "ทรานส์ฟอร์มเมอร์ส อภิมหาสงครามแค้น" เดิมได้กำหนดให้ออกในอัลบั้มประกอบภาพยนตร์ "ทรานส์ฟอร์มเมอร์ส 1" ในปี พ.ศ. 2550 แต่เพลงยังไม่เสร็จสมบูรณ์ในเวลานั้น ทำให้เลื่อนมาอยู่ในอัลบั้มภาคต่อมา
รายชื่อเพลง.
เพลงทั้งหมดแต่งโดยอะเว็นจด์เซเวนโฟลด์
หมายเหตุ: เพลง "ออลโมสต์อีซี" ทั้งสองเวอร์ชันเป็นเวอร์ชันอัลบั้มเหมือนกัน (ยกเว้นเวอร์ชันแสดงสด) เพียงแต่ในซิงเกิลสหราชอาณาจักร เพลงมีความยาวมากกว่าซิงเกิลโปรโมตสหราชอาณาจักร โดยจะมีเสียงเงียบในตอนจบของเพลงเพิ่มขึ้นมาอีก 1 วินาที
เบรีด์อะไลฟ์ (เพลงอะเว็นจด์เซเวนโฟลด์)

"เบรีด์อะไลฟ์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 4 และเป็นซิงเกิลสุดท้ายจากสตูดิโออัลบั้มชุดที่ 5 ของวง "ไนต์แมร์"
การออกจำหน่ายและการประพันธ์.
ในเดือนกันยายน พ.ศ. 2554 อะเว็นจด์เซเวนโฟลด์ประกาศว่ามีแผนจะทำมิวสิกวิดีโอสำหรับซิงเกิลนี้ วงพยายามที่จะเรียกตัว ร็อบ ซอมบี ที่จะมากำกับงานมิวสิกวิดีโอ แต่เขาได้ปฏิเสธเนื่องจากกำลังมุ่งเน้นไปยังงานอื่น ๆ ทำให้วงไม่มีประกาศใด ๆ เกี่ยวกับการทำมิวสิกวิดีโอและได้ยกเลิกไป
ซิงเกิลออกจำหน่ายในวันที่ 20 กันยายน พ.ศ. 2554 โดยวิดีโอเนื้อเพลงได้ออกมาก่อนหน้านี้เรียบร้อยแล้วเมื่อวันที่ 17 กรกฎาคม พ.ศ. 2553 ในช่องอย่างเป็นทางการของอะเว็นจด์เซเวนโฟลด์ในยูทูบ วิดีโอเนื้อเพลงนี้มีการเข้าชมถึง 1.8 ล้านครั้งในวันที่ 7 มิถุนายน พ.ศ. 2556 และได้มีทัวร์ที่ชื่อ "เบรีด์อะไลฟ์ทัวร์" ซึ่งเป็นทัวร์โปรโมตให้กับอัลบั้ม "ไนต์แมร์" ได้นำชื่อมาจากเพลงนี้อีกด้วย
ในปี พ.ศ. 2557 เวอร์ชันเดโมของเพลงนี้ได้ถูกปล่อยออกมา โดยเวอร์ชันนี้มี เดอะเรฟ เป็นนักร้องนำ และมีเนื้อเพลงที่แตกต่างจากเวอร์ชันปกติ เวอร์ชันนี้คาดว่าอาจจะประพันธ์โดย เดะเรฟ เพียงผู้เดียว ต่อมา เอ็ม. แชโดวส์ ได้ประพันธ์จนเสร็จสมบูรณ์สำหรับอัลบั้ม "ไนต์แมร์"
การประท้วงที่มหาวิทยาลัยย่างกุ้ง พ.ศ. 2505

การประท้วงที่มหาวิทยาลัยย่างกุ้ง พ.ศ. 2505 (1962 Rangoon University Protests) เป็นลำดับของเหตุการณ์ที่มีการเดินขบวนและประท้วงกฏของมหาวิทยาลัยที่ไม่เป็นธรรมในย่างกุ้ง ประเทศพม่า รัฐบาลทหารได้สลายการชุมนุม ทำให้มีนักศึกษาถูกยิงเสียชีวิต และอาคารสหภาพนักศึกษาของมหาวิทยาลัยย่างกุ้งถูกระเบิด
ภูมิหลัง.
ในวันที่ 2 มีนาคม พ.ศ. 2505 กองทัพนำโดยนายพลเน วินได้ก่อรัฐประหารและเข้ายึดอำนาจการปกครองในพม่า จัดตั้งสภาปฏิวัติสหภาพขึ้น ต่อมาในเดือนพฤษภาคม พ.ศ. 2505 มีนักศึกษาถูกขับออกจากหอพักเพราะไม่เชื่อฟังผู้คุมหอพัก ในวันที่ 9 พฤษภาคม นักศึกษาถูกจับกุมจากการไปประท้วงที่สถานทูตดัตช์ ในวันที่ 11 พฤษภาคม อธิการบดีของมหาวิทยาลัยย่างกุ้งลาออกเพราะแรงกดดันจากสภาปฏิวัติสหภาพและแต่งตั้งอู การ์ อดีตรัฐมนตรีว่าการกระทรวงศึกษาธิการมาดำรงตำแหน่งแทน ในวันที่ 17 พฤษภาคม ได้มีการเปลี่ยนสภาวิทยาลัยเพื่อให้อยู่ภายใต้การควบคุมของรัฐบาล ในวันที่ 18 มิถุนายน ได้ประกาศกฏที่ไม่ยุติธรรม เช่น นักศึกษาต้องอยู่หอพักทุกคืน ต้องอยู่ในห้องหลัง 21.00 น. ในวันที่ 6 กรกฎาคม สภาปฏิวัติได้เปลี่ยนสภามหาวิทยาลัยและคณะกรรมการหอพัก
การประท้วง.
ในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน
ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเส่ง วินเป็นผู้บัญชาการภาคสนาม ไม่มีหลักฐานว่าใครเป็นคนสั่งยิง หลังจากนั้นไม่นาน เน วินได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น.ของวันที่ 8 กรกฎาคม พ.ศ. 2505 เหลือเพียงอนุสาวรีย์ของโบ อ่อง จอเพียงอย่างเดียวท่ามกลางเศษซาก
หลังจากนั้น.
ใน พ.ศ. 2531 หรืออีก 26 ปีต่อมา เน วินได้ปฏิเสธความเกี่ยวข้องในการระเบิดอาคารสหภาพนักศึกษาโดบกล่าวว่าเป็นผลงานของอองจี
เอชพีทัชแพด

เอชพีทัชแพด เป็นคอมพิวเตอร์แท็บเล็ต ที่ได้รับการพัฒนาและออกแบบโดย Hewlett-Packard เอชพีทัชแพดที่เปิดตัวในวันที่ 1 กรกฎาคม 2011 ในสหรัฐอเมริกา, วันที่ 15 กรกฎาคมในแคนาดา, สหราชอาณาจักร, ฝรั่งเศส, เยอรมนี และวันที่ 15 สิงหาคมในออสเตรเลีย
ประวัติ.
เอชพีทัชแพดได้ประกาศเปิดตัวเมื่อวันที่ 9 กุมภาพันธ์ 2011 ในงาน HP webOS "Think Beyond" จัดขึ้นที่ฟอร์ทเมสันเซ็นเตอร์ในซานฟรานซิสโกพร้อมกับ HP Veer และ HP Pre 3
ในวันที่ 18 สิงหาคม 2011 เป็นเวลา 49 วันหลังจากที่ทัชแพดเปิดตัวในประเทศสหรัฐอเมริกา Hewlett-Packard ประกาศว่าจะยุติการผลิตอุปกรณ์ฮาร์ดแวร์ที่ใช้ webOS ทั้งหมด ซึ่งทัชแพดที่เหลือได้ลดราคาและขายออกไปอย่างรวดเร็ว
ฮาร์ดแวร์.
เอชพีทัชแพดเป็นแท็บเล็ตหน้าจอสัมผัสซึ่งทำงานต้วยระบบปฏิบัติการ HP webOS เพรียบพร้อมด้วยคุณสมบัติที่โดดเด่นมากมาย ซึ่งทัชแพดใช้การควบคุมแบบการ์ดมัลติทาสกิ้งที่พบในโทรศัพท์ Palm Pre ด้านหน้าเอชพีทัชแพดมีกล้องเว็บแคมที่ช่วยให้วิดีโอแชทได้สะดวกขึ้นและมีปุ่ม Home backlit ที่ด้านล่าง เอชพีทัชแพดยังมีฟังก์ชันการสั่นสะเทือนเมื่อมีการแจ้งเตือนเข้ามา เอชพีทัชแพดมาพร้อมกับหน่วยประมวลผล Qualcomm Snapdragon และหน่วยความจำ 1 GB ฟังก์ชัน "Touch to Share" ช่วยให้แบ่งปันข้อมูลโดยการสัมผัสกับเซ็นเซอร์ของทัชแพด ทัชแพดสามารถรับสายและข้อความที่ส่งได้ โดยใช้รายชื่อผู้ติดต่อร่วมกันกับ Palm เช่นเดียวกับการโทรและรับสายผ่านทางแอปพลิเคชัน Skype
หน้าจอ เสียงและการต่อพ่วง.
หน้าจอเอชพีทัชแพดมีความกว้าง 9.7 นิ้วความละเอียด 1024 × 768 พิกเซล หน้าจอสัมผัส Gorilla Glass multitouch capacitive สามารถสัมผัสด้วยนิ้วหรือสไตลัส ซึ่งต้องซื้อแยกต่างหาก แป้นพิมพ์ของทัชแพดสามารถกำหนดขนาดให้เป็นหนึ่งในสี่ของขนาดที่ตั้งไว้ รูปแบบคีย์บอร์ดเป็นรูปแบบ QWERTY ซึ่งมีแถวด้านบนเป็นตัวเลข
ทัชแพดมีสามปุ่มอยู่ทางด้านข้าง คือ ปุ่มด้านบนขวาสำหรับ sleep/wake ปุ่ม home สำหรับเปิดมัลติทาสกิ้งหรือ app launcher และปุ่มปรับระดับเสียงด้านข้างของตัวเครื่อง เมื่อกดปุ่มพาวเวอร์และปุ่ม homr พร้อมกันเพื่อถ่ายภาพหน้าจอ ทัชแพดมีลำโพงสเตอริโอภายในและ Beats Audio
การเชื่อมต่อ.
เอชพีทัชแพดใช้ชิปเซ็ต Atheros AR6003 ที่รองรับ dual-band 2.4 GHz และ 5 GHz Wi-Fi 802.11a / b / g / n และ บลูทูธ 2.1 + EDR กับ A2DP บลูทูธ สเตอริโอ เอชพีทัชแพดสามารถแบ่งปัน URL, สายเรียกเข้า, และข้อความกับโทรศัพท์ที่ใช้ webOS ผ่านการจับคู่บลูทูธ ซึ่งการจับคู่กับสมาร์ทโฟนที่ไม่ใช้ webOS ถูกเปิดใช้งานโดยการปรับปรุงซอฟแวร์เป็น 3.0.4
พลังงานและแบตเตอรี่.
ทัชแพดสามารถชาร์จไฟ 6000 หรือ 6300 mAh แบตเตอรี่ลิเธียมไอออน 3.7 V สามารถชาร์จไฟผ่านช่องต่อ MicroUSB หรืออุปกรณ์เสริมไร้สายอย่าง Touchstone charger เมื่อมีการใช้ Touchstone charger ทัชแพดจะเข้าสู่โหมดที่เรียกว่า Exhibition Mode ซึ่งจะแสดงข้อมูลอย่างง่ายเช่น นาฬิกา ตารางเวลาหรือสื่อ แบตเตอรี่จะอยู่ที่ประมาณเก้าชั่วโมง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ตุ๊กแกหางใบไม้ซาตานิค

ตุ๊กแกหางใบไม้ซาตานิค (ชื่อวิทยาศาสตร์: "Uroplatus phantasticus") สัตว์เลื้อยคลานชนิดหนึ่งจำพวกตุ๊กแก จัดเป็นตุ๊กแกหางใบไม้ชนิดหนึ่ง
ตุ๊กแกหางใบไม้ซาตานิค พบกระจายพันธุ์เฉพาะบนเกาะมาดากัสการ์เท่านั้น เป็นตุ๊กแกที่มีลักษณะพิเศษ คือ สามารถพรางตัวให้เข้ากับสภาพแวดล้อมได้อย่างดีเยี่ยม มีร่างกายที่บิดงอ ผิวหนังที่มีเส้นเลือดโปดปูน และส่วนหางที่แบนราบแลดูคล้ายใบไม้แห้งอย่างมาก ทำให้สามารถพรางตัวเป็นใบไม้แห้งได้อย่างแนบเนียน ผิวหนังมีหลายสีด้วยกัน เช่น สีเขียวมะกอก หรือสีน้ำตาลมีจุดดำกระจายอยู่ตามตัว ขนาดโตเต็มที่มีความยาวประมาณ 10-13 นิ้ว มีดวงตากลมใหญ่ไร้เปลือกตา โดยจะมีเพียงเยื่อใส ๆ ห่อหุ้มป้องกันดวงตาเท่านั้น ดวงตาสีน้ำตาลอมชมพู มีจุดสีแดงตรงกลาง
ตุ๊กแกหางใบไม้ซาตานิค เป็นสัตว์หากินในเวลากลางคืน โดยพฤติกรรมจะซุ่มอยู่นิ่ง ๆ เกาะอยู่ตามต้นไม้หรือใบไม้หรือมอสในพื้นที่ป่าดิบชื้นทางภาคตะวันออกของเกาะมาดากัสการ์ กินแมลง และแมงหลายชนิดเป็นอาหาร ในตัวที่มีขนาดลำตัวใหญ่อาจกินสัตว์ที่มีขนาดใหญ่เช่น หนู หรือนกขนาดเล็กได้ด้วย
จำแนกเพศได้โดยการพิจารณาจากสีผิว ตัวเมียจะมีลำตัวสีเทา ขณะที่ตัวผู้จะเป็นสีน้ำตาลแกมเหลือง และมีปุ่มสองปุ่มคล้ายไข่บริเวณโคนหาง
ตุ๊กแกหางใบไม้ซาตานิค นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก โดยทำการเลี้ยงในตู้กระจกและปรับสภาพแวดล้อมเลียนแบบธรรมชาติเช่นเดียวกับสัตว์เลื้อยคลานลักษณะคล้ายกัน จัดเป็นตุ๊กแกที่เลี้ยงง่าย ไม่มีพฤติกรรมที่ก้าวร้าว ผู้เลี้ยงสามารถป้อนอาหารให้กินด้วยมือได้ และสามารถแพร่ขยายพันธุ์ได้ในที่เลี้ยง โดยไข่ใช้เวลาฟักประมาณ 30 วัน และนานที่สุด คือ 90-120 วัน โดยสถานที่แรกที่สามารถเพาะขยายพันธุ์ได้ คือ สวนสัตว์ซานดิเอโก 
ด้วยความแปลกทางรูปร่างตลอดจนพฤติกรรม ทำให้ตุ๊กแกหางใบไม้ซาตานิคได้กลายเป็นอินเทอร์เน็ตมีม โดยถูกตั้งข้อสังเกตว่ามีลักษณะคล้ายกับมังกร ซึ่งเป็นสัตว์ในจินตนาการไม่มีอยู่จริง และถูกตัดต่อภาพให้มีปีกเหมือนกับมังกร
ตุ๊กแกหางใบไม้

ตุ๊กแกหางใบไม้ หรือ ตุ๊กแกหางแบน  เป็นสัตว์เลื้อยคลานจำพวกตุ๊กแก ที่อยู่ในสกุล "Uroplatus"
โดยที่คำว่า "Uroplatus" เป็นภาษาละตินมาจากภาษากรีก 2 คำ คือ "ourá" (οὐρά) หมายถึง "หาง" และ "platys" (πλατύς) หมายถึง "แบน"
ตุ๊กแกหางใบไม้ เป็นตุ๊กแกที่มีลักษณะเด่น คือ มีร่างกายที่บิดงอและแบนราบ ทำให้มีลักษณะกลมกลืนไปกับสิ่งแวดล้อมได้อย่างดีเยี่ยม โดยเฉพาะส่วนหางที่แบนราบและมีลักษณะคล้ายกับใบไม้มาก จึงเป็นสัตว์ที่สามารถแฝงตัวตามธรรมชาติได้เป็นอย่างดี เป็นสัตว์ที่หากินในเวลากลางคืน มีดวงตากลมโตจึงสามารถมองเห็นในเวลากลางคืนได้เป็นอย่างดี โดยที่ไม่มีเปลือกตา ตุ๊กแกหางใบไม้มีความสามารถในการมองในที่มืดดีกว่ามนุษย์ถึง 350 เท่า และสามารถเห็นสีต่าง ๆ ได้แม้ในแสงจันทร์สลัว ๆ กินแมลงต่าง ๆ รวมถึงสัตว์ไม่มีกระดูกชนิดต่าง ๆ เป็นอาหารเหมือนตุ๊กแกทั่วไป ที่ฝ่าตีนและนิ้วมีปุ่มสุญญากาศใช้ยึดเกาะติดกับผนังได้เป็นอย่างดี โดยพฤติกรรมมักจะอยู่นิ่ง ๆ ทำตัวกลมกลืนไปกับต้นไม้หรือใบไม้ มีขนาดตั้งแต่ 30 เซนติเมตร รวมทั้งส่วนหาง จนถึง 10 เซนติเมตร ซึ่งเป็นขนาดเล็กสุด ตัวเมียวางไข่ครั้งละ 2-4 ฟอง
จัดเป็นสัตว์เฉพาะถิ่น ที่พบได้บนเกาะมาดากัสการ์ที่เดียวเท่านั้น อาศัยอยู่ในป่าทั่วไปทั้งป่าดิบ หรือป่าเสื่อมโทรม
การจำแนก.
จำแนกออกได้เป็น 14 ชนิด (แต่ในบางชนิดอาจจะเป็นชื่อพ้องหรือชนิดเดียวกัน โดยแท้จริงอาจจะมีแค่ 11 ชนิด) โดยนิยมเลี้ยงเป็นสัตว์เลี้ยงด้วย
เอเตียน-หลุยส์ มาลุส

เอเตียน-หลุยส์ มาลุส (23 กรกฎาคม พ.ศ. 2318 - 24 กุมภาพันธ์ พ.ศ. 2355) เป็นทหารสัญญาบัตร นักฟิสิกส์ และนักคณิตศาสตร์ชาวฝรั่งเศส รู้จักกันดีว่าเป็นผู้อธิบายความเข้มของแสงโพลาไรซ์ (กฎของมาลุส)
มาลุสเกิดที่กรุงปารีส ต่อมาเมื่อเจริญวัยขึ้นได้เข้าร่วมรบกับจักรพรรดินโปเลียนที่ 1 ในสงครามสำรวจอียิปต์ ระหว่าง พ.ศ. 2341-2355 หลังสงครามได้เป็นภาคีสมาชิกแผนกคณิตศาสตร์ สถาบันอียิปต์  รวมทั้งได้เป็นภาคีสมาชิกบัณฑิตยสถานวิทยาศาสตร์แห่งประเทศฝรั่งเศส  พร้อมกับรับรางวัลเหรียญรัมฟอร์ด (Rumford Medal) จากราชวิทยสมาคมอังกฤษ เมื่ออายุได้ 35 ปี 
งานหลัก ๆ ของมาลุสเกี่ยวข้องกับทัศนศาสตร์ หรือวิชาว่าด้วยแสง โดยเขาได้ศึกษาการเขียนเส้นลำแสงตามแนวทางของยูลิอุส พลึคเคอร์ (Julius Plücker) นักฟิสิกส์และคณิตศาสตร์ชาวเยอรมัน รวมถึงทำการทดลองสอบทานทฤษฎีที่คริสเตียน ฮอยเกนส์ ได้เคยให้ไว้ นอกจากนี้ มาลุสยังได้ค้นพบการโพลาไรซ์คลื่นแสงโดยการสะท้อน (พ.ศ. 2352) รวมทั้งการหักเหสองแนวในผลึก (พ.ศ. 2353) อีกด้วย อย่างไรก็ดี มาลุสไม่สามารถหาความสัมพันธ์ระหว่างมุมโพลาไรซ์กับดัชนีหักเหของวัสดุที่แสงตกกระทบ ยกเว้นน้ำเท่านั้น ในที่สุดงานนี้ได้มีการแก้ไขจนเสร็จสมบูรณ์โดยเดวิด บรูว์สเตอร์ (David Brewster) นักฟิสิกส์ชาวอังกฤษ ในปี พ.ศ. 2358
ชื่อของเอเตียน มาลุส เป็นหนึ่งใน 72 ชื่อ ที่จารึกไว้ที่หอไอเฟล ส่วนร่างของเขาถูกฝังที่สุสานแปร์-ลาแชซ ทางตะวันออกของกรุงปารีส
หนอนตายหยาก

หนอนตายหยากหรือปงช้าง ชื่อวิทยาศาสตร์: "Stemona collinsiae" เป็นพืชในสกุลหนอนตายหยาก อยู่ในวงศ์ Stemonaceae เป็นไม้เถาล้มลุก ลำต้นเกลี้ยง มีนวลฉาบอยู่ มีรากจำนวนมาก ใบเดี่ยว โคนใบหยักเว้ารูปหัวใจ ดอกเดี่ยว สีขาว บานเดือนกรกฎาคม พบในภาคเหนือ ภาคกลางและภาคตะวันออก เป็นพืชสมุนไพร พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ
ขิชี จันเฑศวรี

ขิชี จันเฑศวรี [จัน-เด-สะ-วะ-รี]  เป็นคณะกรรมการพัฒนาหมู่บ้านใน จังหวัดโอขาลดุงกา ในเขตสครมาถา ภาคกลาง-ตะวันออกของเนปาล ในช่วงเวลาของปี 1991 การสำรวจสำมะโนประชากรเนปาลมันมีประชากร 3001 ที่อาศัยอยู่ใน 590 ผู้ประกอบการแต่ละราย
หมู่บ้าน: ขิชี จันเฑศวรี หมู่บ้านคณะกรรมการพัฒนา (วีดีชี) ตั้งอยู่ในเขตการพัฒนาภาคตะวันออกของประเทศ จังหวัดเป็นโอขาลดุงกา และเขตเป็นสครมาถา ครอบคลุมประมาณ 35 ตารางกิโลเมตรมีชาวบ้านรอบ 4000 คน
ชาติพันธุ์.
ประมาณ 83% และ 4000 ชาวบ้านจะมาจากกลุ่มพื้นเมืองของประชาชน ชนชั้นของพวกเขาถูกเรียกว่า สุนุวาร์ ซูนูวาร์ มุขียา ไดกีราตราชวงศ์ พวกเขามีประเพณีของตัวเอง, วัฒนธรรม, ภาษาและศุลกากร ฯลฯ ส่วนที่เหลือเป็น ดมอย (คนเลือกปฏิบัติทางสังคมที่เรียกว่าชั้นวรรณะเล็ก), กามี (คนเลือกปฏิบัติทางสังคมที่เรียกว่าชั้นวรรณะเล็ก), บหูเจล, เนวาร์, เสร์ปา (ยังเป็นคนพื้นเมือง)
อาชีพ.
ประมาณ 95% ของชาวบ้านจะขึ้นอยู่กับการเกษตร พวกเขามีชิ้นส่วนเล็ก ๆ น้อย ๆ จากแผ่นดินที่เขาปลูกพืชในวิธีแบบดั้งเดิมผลิตภัณฑ์ทางการเกษตรที่มีอายุการใช้งานเพียง 6-8 เดือนและส่วนที่เหลือของปีพวกเขาเพียงแค่มีชีวิตอยู่กับท้องครึ่ง
การศึกษา.
การศึกษาเป็นแสงสว่างในชีวิต ในขิชี จันเฑศวรี คณะกรรมการพัฒนาหมู่บ้านไม่มีแม้กระทั่งมหาวิทยาลัย หลังจากเสร็จสิ้นการศึกษาในระดับมัธยมศึกษาตอนต้นและสูงนักเรียนต้องเดินอย่างน้อย 90 นาทีถึง 10 + 2 ซึ่งตั้งอยู่ในหมู่บ้านอื่น ๆ มีนักเรียนน้อยมากที่มีโชคที่จะเห็นวิทยาลัยและมหาวิทยาลัยที่มี พวกเขาสามารถนับบนนิ้วมือ มีโรงเรียนมัธยม เรียกว่า ศรี ชนเดซวรี มาธยมีก วิฑยาลัย ขีจี โอขาลดุงกา ओखलढुङ्गा 
การพัฒนา.
สำนักงานเขตจะอยู่ที่ประมาณ 35 กิโลเมตรจากหมู่บ้าน เกือบทั้งหมดการบริหารการพัฒนาท้องถิ่นที่ตั้งอยู่ในสำนักงานใหญ่ของอำเภอ เป็นคนไร้การศึกษาไม่มีใครที่จะสนับสนุนการพัฒนาของหมู่บ้าน ไม่มีการพัฒนาโครงสร้างพื้นฐานในหมู่บ้านยกเว้นโพสต์สุขภาพและมัธยมศึกษาตอนต้นคือ จะใช้เวลาประมาณ 18 ชั่วโมงกว่าจะถึงถนนขนส่งใกล้จากหมู่บ้าน หลายคนแม้เพียงวันฝันเกี่ยวกับมอเตอร์รถบัสและรถยนต์เครื่องบิน พวกเขาไม่ได้เห็นรถมอเตอร์จริงและเครื่องบินอากาศในชีวิตของพวกเขา ไม่มีไฟฟ้าไว้เพื่อให้ชาวบ้านต้องขึ้นอยู่กับเชื้อเพลิงไม้ ไม่มีน้ำดื่มที่ปลอดภัยและการชลประทานเพื่อการเกษตรเป็น ไม่มีระบบการเพาะปลูกทางวิทยาศาสตร์ใด ๆ คนเพียงทำตามระบบการเกษตรแบบดั้งเดิมและขึ้นอยู่กับปริมาณน้ำฝนสำหรับการเพาะปลูก ทั้งหมดความจริงดังกล่าวข้างต้นเป็นเรื่องจริงของ ขิชี จันเฑศวรี, หมู่บ้าน
ภาษา.
ภาษาสุนุวาร์, สุนุวาร์โล้, โกอีชโล้
เกม.
หาลี, (ฮาลลี) เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก เล่นฮาลลีที่นี้เท่านั้น
พื้นที่ท่องเที่ยว.
ขีจี ระดับความสูง 1,600 มทร และ จากกาฐมาณฑุ ถึงขีจี ประมาณ 185 กิโล (มีภูเขาขีจีโทเลเดมบา ระดับความสูง 3,500 มทร)
ดาบิด โอสปินา

ดาบิด โอสปินา รามิเรซ (เกิดวันที่ 31 สิงหาคม ค.ศ. 1988) เป็นนักฟุตบอลชาวโคลอมเบีย ปัจจุบันเล่นในตำแหน่งผู้รักษาประตูให้แก่อันนัศร์ในซาอุดีโปรเฟสชันนัลลีก และทีมชาติโคลอมเบีย
โอสปินา ย้ายมาร่วมกับอาร์เซนอลหลังจบฟุตบอลโลก 2014 หลังจากที่เล่นได้อย่างโดดเด่นและผลงานโดยรวมของทีมชาติโคลอมเบียถือว่าดีเยี่ยม โอสปินาได้ลงเล่นให้กับอาร์เซนอลครั้งแรกในรายการลีกคัพ ที่อาร์เซนอลเป็นฝ่ายแพ้ให้กับเซาแทมป์ตันไป 1-2 ที่สนามเอมิเรตส์สเตเดียม และลงเล่นในพรีเมียร์ลีกครั้งแรกในนัดที่ 21 เมื่อต้นปี ค.ศ. 2015 ที่อาร์เซนอลชนะสโตกซิตีไป 3-0 ที่สนามเอมิเรตส์สเตเดียม เมื่ออาร์แซน แวงแกร์ ผู้จัดการทีมได้ตัดสินใจพักวอยแชค ชแชนส์นือ ซึ่งเป็นผู้รักษาประตูมือหนึ่งไป
ในฟุตบอลโกปาอาเมริกา 2015 นัดที่โคลอมเบียพบกับอาร์เจนตินา โอสปินาเล่นได้อย่างโดดเด่น เมื่อสามารถป้องกันลูกยิงของอาร์เจนตินาถึง 2 จังหวะติดต่อกัน จากลูกยิงของเซร์ฆิโอ อากูเอโร และลูกโหม่งของเลียวเนล เมสซี
ชีวิตส่วนตัว โอสปินามีศักดิ์เป็นพี่เขยของฮาเมส โรดริเกซ กองกลางของเรอัลมาดริด และทีมชาติโคลอมเบียชุดเดียวกัน เนื่องจาก ดานิเอลา น้องสาวของโอสปินาเป็นภรรยาของโรดริเกซ
วงศ์หนอนตายหยาก

วงศ์หนอนตายหยาก หรือ Stemonaceae เป็นวงศ์ของพืชใบเลี้ยงเดี่ยว อยู่ในอันดับ Pandanales ประกอบด้วยสกุล 4 สกุล มีสมาชิกประมาณ 25-35 สปีชีส์กระจายในพื้นที่ตั้งแต่เอเชียตะวันออกเฉียงใต้ไปจนถึงเขตร้อนของออสเตรเลีย มีบางสปีชีส์เป็นพืชพื้นเมืองในสหรัฐอเมริกา 
ไฟโลเจนีและวิวัฒนาการ.
Stemonaceae จัดเป็นพี่น้องกับอีก 2 วงศ์ในอันดับ Pandanales คือวงศ์ Cyclanthaceae และ Pandanaceae ซึ่งนับเป็นเคลดเดียวกัน 
"Pentastemona" เป็นสกุลแรกที่เกิดขึ้นของวงศ์นี้ และจัดเป็นพี่น้องกับสกุลที่เหลือ โดยสกุลนี้มีลักษณะที่ค่อนข้างแตกต่างจากสมาชิกอื่นๆของวงศ์เดียวกันมาก ทำให้เคยถูกแยกไปอยู่ในวงศ์ของตัวเอง ในขณะที่สกุล "Stemona" เป็นพี่น้องกับอีก 2 สกุลในเคลดเดียวกัน พืชวงศ์นี้เกิดขึ้นในยุคครีตาเชียสตอนปลาย
สกุลหนอนตายหยาก

สกุลหนอนตายหยาก หรือ Stemona เป็นสกุลของไม้เถาหรือไม้กึ่งพุ่มในวงศ์ Stemonaceae ตั้งขึ้นเมื่อ พ.ศ. 2333"Stemona" เป็นพืชพื้นเมืองใน จีน อนุทวีปอินเดีย, เอเชียตะวันออกเฉียงใต้ ปาปัว และ ออสเตรเลีย
สปีชีส์.
ตัวอย่างชนิดพันธุ์ในสกุลหนอนตายหยาก
บันทึกซากดึกดำบรรพ์.
ซากดึกดำบรรพ์เมล็ดพันธุ์ 2 เมล็ดของ †"Stemona germanica" จากช่วงต้นสมัยไมโอซีน ถูกพบในเหมืองกริซตินา (Kristina) ที่เมืองฮราเด็ก นัด ญิโซ (Hrádek nad Nisou) ในภูมิภาคโบฮีเมียเหนือ, สาธารณรัฐเช็ก ยังมีการบันทึกการค้นพบฟอสซิลของเมล็ด "Stemona germanica" จากเมืองฮาร์เทา (Hartau) รัฐซัคเซิน, เยอรมนี ที่อยู่ใกล้เคียง มีบันทึกการค้นพบซากดึกดำบรรพ์ของเมล็ด "Stemona" จากหลายแหล่งในยุโรปโดยมีอายุตั้งแต่สมัยมาสทริชเตียนไปจนถึงปลายสมัยไมโอซีน
การใช้ประโยชน์.
"Stemona tuberosa" (#เปลี่ยนทาง  ) เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีน
จังหวัดบักเลียว

บักเลียว  เป็นจังหวัดของประเทศเวียดนาม เป็นจังหวัดชายฝั่งทะเล ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ เมืองศูนย์กลางการปกครองคือ นครบักเลียว
เขตการปกครอง.
จังหวัดบักเลียวแบ่งออกเป็น 7 เขตการปกครองระดับอำเภอ ประกอบด้วย 5 อำเภอ, 1 เมือง และ 1 นคร ดังนี้
เขตการปกครองระดับอำเภอเหล่านี้ยังแบ่งย่อยออกเป็นเขตการปกครองระดับตำบล ประกอบด้วย 7 เมืองระดับตำบล, 50 ตำบล และ 7 แขวง
ธัญญา สื่อสันติสุข

ธัญญา สื่อสันติสุข ชื่อเล่น แทน (เกิด 25 มิถุนายน พ.ศ. 2516) เป็นนักร้อง นางแบบ และนางงาม เป็นผู้ชนะการประกวดเวทีมิสไทยแลนด์เวิลด์ 2540 และเป็นตัวแทนสาวไทยไปประกวดเวทีมิสเวิลด์ 1997 ที่ประเทศเซเชลส์ และเธอยังได้รับรางวัล นางงามบุคลิกภาพ โดยสามารถผ่านเข้ารอบเป็น 5 คนสุดท้าย
ประวัติ.
แทน ธัญญา สื่อสันติสุข เกิดเมื่อวันที่ 25 มิถุนายน พ.ศ. 2516 ในชิคาโก สหรัฐ เป็นบุตรของนายมานพ สื่อสันติสุข และนางจรรยา สื่อสันติสุข มีพี่น้องทั้งหมด 3 คน โดยเธอเป็นลูกคนสุดท้อง ธัญญาเป็นคนที่มีความสามารถมากมาย และจบการศึกษาจากคณะวิทยาศาสตร์ เทคนิคการแพทย์ จากมหาวิทยาลัยเบอร์นาดีน สหรัฐอเมริกา โดยเธอเองมีความสามารถพูดได้ถึง 4 ภาษา ได้แก่ อังกฤษ ฝรั่งเศส สเปน และไทย 
เมื่อตอนอายุ 8 ปี ธัญญาเคยได้แสดงละครบรอดเวย์ เรื่อง "เดอะคิงแอนด์ไอ" และ "เซาท์แปซิฟิก" นอกจากนี้เธอยังมีความสามารถในการเต้นบัลเลต์ และร้องเพลง
ในปี พ.ศ. 2538 ธัญญาได้รับตำแหน่งมิสกิลเบิร์ก รัฐแอริโซนา และเป็นตัวแทนไปประกวดมิสยูเอสเอในปีเดียวกัน นอกจากนั้นยังได้ตำแหน่งมิส โอ๊กพาร์ก รัฐอิลลินอยส์ ช่วงนั้นเองที่ทำให้เธอมีโอกาสได้ช่วยเหลือสังคมในฐานะกรรมการชมรมบอยแอนด์เกิร์ลคลับ เช่น การรณรงค์ต่อต้านการสูบบุหรี่และยาเสพติด ดูแลเด็กกำพร้าช่วยเหลือคนชรา และการลดช่องว่างระหว่างวัยรุ่นและวัยสูงอายุเป็นเวลา 2 ปีเต็ม ผลงานชิ้นสำคัญนี้เองที่ทำให้สภาผู้แทนราษฎรประจำกรุงวอชิงตัน ดี.ซี. คัดเลือกให้เธอเข้ารับโล่รางวัลและใบประกาศเกียรติคุณในฐานะผู้ทำประโยชน์ให้แก่สังคม
จังหวัดฮหว่าบิ่ญ

ฮหว่าบิ่ญ  เป็นจังหวัดที่เป็นภูเขาของประเทศเวียดนาม ตั้งอยู่ในภาคตะวันตกเฉียงเหนือของประเทศ มีพรมแดนติดกับจังหวัดฟู้เถาะและจังหวัดเซินลาทางทิศตะวันตกเฉียงเหนือ ติดกับฮานอยทางทิศเหนือและตะวันออกเฉียงเหนือ ติดกับจังหวัดห่านามทางทิศตะวันออกเฉียงใต้ ติดกับจังหวัดนิญบิ่ญและจังหวัดทัญฮว้าทางทิศใต้ ในปี ค.ศ. 2004 ผลิตภัณฑ์มวลรวมในประเทศต่อหัวของจังหวัดอยู่ที่ประมาณ 228 ดอลลาร์สหรัฐ (หรือเท่ากับ 3,600,000 ด่ง)
ใน ค.ศ. 2019 จังหวัดฮหว่าบิ่ญมีประชากร 854,131 คน
เขตการปกครอง.
จังหวัดฮหว่าบิ่ญแบ่งเขตการปกครองออกเป็น 1 นครและ 10 อำเภอ ได้แก่
ประชากร.
ชาวเหมื่อง (ร้อยละ 63.4) เป็นกลุ่มชาติพันธุ์ที่สำคัญของจังหวัดฮหว่าบิ่ญ ตามมาด้วยชาวเวียดนาม (ร้อยละ 27.7)
มหาวิทยาลัยดานัง

มหาวิทยาลัยดานัง เป็นมหาวิทยาลัยสหสาขาวิชาชีพในระดับภูมิภาคในภาคกลางของประเทศเวียดนาม
โครงสร้างองค์กร.
มหาวิทยาลัยดานังก่อตั้งเมื่อวันที่ 4 เมษายน ค.ศ. 1994 เมื่อปรับปรุงใหม่และการปรับโครงสร้างของสถาบันอดีต:
สอดคล้องกับ มหาวิทยาลัยเว้ และ มหาวิทยาลัยท้ายเงวียน มหาวิทยาลัยดานังเป็นหนึ่งในสามมหาวิทยาลัยในระดับภูมิภาคในประเทศเวียดนามที่มีความหลากหลายของระดับการฝึกอบรม
ณปี ค.ศ. 2007 มหาวิทยาลัยดานังประกอบด้วย:
หมายเหตุและการอ้างอิง.
<templatestyles src="Reflist/styles.css" />
เซอร์ไวเวอร์ เวิลส์อะพาร์ต

เซอร์ไวเวอร์: เวิลส์อะพาร์ต – ไวต์คอลเลอร์ปะทะบลูคอลเลอร์ปะทะโนคอลเลอร์  เป็นฤดูกาลที่ 30 ของรายการเซอร์ไวเวอร์ ชื่อและธีมหลักของฤดูกาลนี้ สื่อถึงผู้คนได้สังคมปกติของมนุษย์เรา แต่จะให้ผู้เล่นนั้น ถูกปลีกตัวออกไปจากสังคมโลก แต่ไปสร้างสังคมใหม่ ภายใต้ผู้คนที่เป็นทั้ง "ผู้สร้างกฏ ผู้ทำตามกฏ ผู้ทำลายกฏ" ในสังคมทั่วไป ผู้เล่นใหม่ 18 คนถูกแบ่งออกเป็น 3 เผ่าด้วยสถานะทางสังคม ฤดูกาลนี้มีลักษณะคล้ายฤดูกาลที่ 28 เซอร์ไวเวอร์ กากายัน ที่แบ่งเป็น 3 เผ่าและแยกโดยลักษณะทางกายภาพของผู้เข้าแข่งขัน ซึ่งสามารถอธิบายได้ดังนี้
 เอสคาเมก้า สีประจำเผ่า สีน้ำเงิน (Blue Collar)
 มาซาย่า สีประจำเผ่า สีเหลือง (White Collar)
 นากาโร่เต้ สีประจำเผ่า สีแดง (No Collar)
 เมริกา สีประจำเผ่า สีม่วง
ฟุตบอลหญิงทีมชาติสวีเดน

ฟุตบอลหญิงทีมชาติสวีเดน  เป็นตัวแทนของประเทศสวีเดนในการแข่งขันฟุตบอลหญิงอย่างเป็นทางการ โดยทีมชาติสวีเดนได้ชนะการแข่งฟุตบอลหญิงชิงแชมป์แห่งชาติยุโรปในปี ค.ศ. 1984 ความสำเร็จยังไม่ได้มีเพียงเท่านั้น ทีมนี้ยังได้ตำแหน่งรองชนะเลิศอันดับ 1 จากการแข่งขันฟุตบอลโลกหญิง 2003 รวมถึงได้ตำแหน่งรองชนะเลิศการแข่งขันฟุตบอลหญิงชิงแชมป์แห่งชาติยุโรป 1987, 1995 และ 2001 ตลอดจนเข้าร่วมการแข่งขันกีฬาโอลิมปิกสามสมัย, ฟุตบอลโลกหญิงสี่สมัย ตลอดจนฟุตบอลหญิงชิงแชมป์แห่งชาติยุโรปถึงเจ็ดสมัย นอกจากนี้ ฟุตบอลหญิงทีมชาติสวีเดนยังได้รองชนะเลิศ อันดับ 2 ในการแข่งขันฟุตบอลโลกหญิง 2011
ในการแข่งขันฟุตบอลโลกหญิง 2003 เมื่อครั้งที่ได้ตำแหน่งรองชนะเลิศ ทีมนี้ได้รับการจับตามองมากที่สุดในประเทศสวีเดนสำหรับปีนั้น โดยลอตตา ฟีลีน ได้รับการยกให้เป็นผู้ทำประตูสูงสุดในประวัติศาสตร์ของประเทศสวีเดน โดยสามารถทำได้ถึง 73 ประตู ซึ่งฟีลีน สามารถทำผลงานแซงสถิติของฮานนา ยุงไบก์ ซึ่งเคยทำไว้ที่ 72 ประตู เมื่อครั้งที่ได้พบกับฟุตบอลหญิงทีมชาติเยอรมนี ณ วันที่ 29 ตุลาคม ค.ศ. 2014 ส่วนนักฟุตบอลที่ลงแข่งมากที่สุดคือเธเลส แควกรอน ที่ลงแข่งถึง 200 ครั้ง และทีมนี้มีผู้ฝึกสอนคือโธมัส เดนนาร์บี ซึ่งเข้าทำหน้าที่ในช่วงปี ค.ศ. 2005 ถึง 2012 และเพีย ซุนด์ฮาแก ที่เข้าร่วมทีมในปี ค.ศ. 2012 หลังจากที่เคยพาทีมสหรัฐอเมริกาชนะรางวัลเหรียญทองโอลิมปิกที่กรุงลอนดอน โดยข้อสัญญาของซุนด์ฮาแกมีผลในเดือนธันวาคม ค.ศ. 2012
หลังจากชนะการแข่งขันฟุตบอลหญิงในโอลิมปิกฤดูร้อน 2008 รอบคัดเลือก เมื่อครั้งที่พบกับฟุตบอลหญิงทีมชาติเดนมาร์ก ทีมนี้ก็สามารถผ่านเข้าสู่การแข่งฟุตบอลในโอลิมปิก 2008 ทางคณะกรรมการโอลิมปิกแห่งประเทศสวีเดนจึงได้อนุมัติเพิ่มงบการลงทุนให้แก่ทีมหญิง ซึ่งงบใหม่ที่ได้รับเป็นจำนวนถึงกว่าหนึ่งล้านโครนาสวีเดน (หรือประมาณ 150,000 ดอลลาร์สหรัฐ) สำหรับทีม และ 150,000 โครนาสวีเดน (หรือประมาณ 25,000 ดอลลาร์สหรัฐ) ต่อผู้เล่นสำหรับการพัฒนาสมรรถภาพทางกาย โดยทุนใหม่นี้ได้เพิ่มขึ้นเกือบ 100 เปอร์เซ็นต์ของกองทุนฤดูกาล 2005 และ 2006
เบรดา

เบรดา  เป็นเทศบาลและนครทางตอนใต้ของประเทศเนเธอร์แลนด์ อยู่ในจังหวัดนอร์ทบราบันต์ ชื่อของเบรดามาจากคำว่า "เบรเดอ อา" ("Brede Aa") ซึ่งหมายถึง แม่น้ำอาที่กว้างขึ้นเนื่องจากไหลมาบรรจบกับแม่น้ำมาร์กที่เมืองนี้พอดี
เบรดา เป็นจุดยุทธศาสตร์ทางทหารและการเมือง เนื่องจากเป็นเมืองป้อมปราการ จากข้อมูลประชากรในปี ค.ศ. 2019 มีประชากร 183,873 คน ขณะที่เขตมหานครมีประชากร 324,812 คน
ประวัติศาสตร์.
เบรดา เป็นดินแดนของจักรวรรดิโรมันอันศักดิ์สิทธิ์มาตั้งแต่คริสต์ศตวรรษที่ 11 ยกระดับเป็นเทศบาลตั้งแต่ ค.ศ. 1252 และมีการสร้างป้อมปราการและกำแพงเมืองด้วยอิฐและประตูแบบโรมัน
ราวต้นคริสต์ศตวรรษที่ 15 ทายาทของเคาน์ตีบราบันต์สมรสกับทายาทของตระกูลนัสเซา ดินแดนของเบรดากลายเป็นมรดกตกทอดประจำตระกูลนัสเซานับตั้งแต่นั้น จนมาถึงความครอบครองของเจ้าชายวิลเลิมแห่งออเรนจ์ ผู้นำการปฏิวัติต่อต้านการปกครองของสเปนเหนือดินแดนเนเธอร์แลนด์ ก่อตั้งเป็นสาธารณรัฐดัตช์ขึ้นและนำไปสู่สงครามประกาศเอกราชของเนเธอร์แลนด์ที่ยาวนานถึง 80 ปี ในช่วงสงคราม สเปนยึดเบรดาได้เป็นช่วง ค.ศ. 1581 ถึง 1590 และอีกครั้งในช่วง ค.ศ. 1625 ถึง 1637 ก่อนจะถูกกองทัพชาวดัตช์ยึดคืนได้ จนในที่สุด สเปนลงนามรับรองเอกราชของเนเธอร์แลนด์ในสนธิสัญญาสันติภาพเวสต์ฟาเลียเมื่อปี ค.ศ. 1648
ในช่วงที่พระเจ้าชาลส์ที่ 2 แห่งอังกฤษเสด็จหนีไปยุโรปและประทับลี้ภัยนั้นได้ประทับอยู่ที่เบรดาเป็นเวลาหลายเดือน เนื่งจากอยู่ใกล้กับตำหนักของเจ้าหญิงแมรีแห่งออเรนจ์ พระขนิษฐาและพระมเหสีหม้ายของเจ้าชายวิลเลิมที่ 2 แห่งออเรนจ์
เบรดาเป็นจุดลงนามในสนธิสัญญาสำคัญต่างๆ ได้แก่ สนธิสัญญาเบรดายุติสงครามอังกฤษ-เนเธอร์แลนด์ครั้งที่สองเมื่อวันที่ 31 กรกฎาคม ค.ศ. 1667 และการประชุมใหญ่แห่งเบรดาอันเป็นการเจรจาระหว่างอังกฤษกับฝรั่งเศส นำไปสู่การลงนามในสนธิสัญญาแอกซ์-ลา-ชาแปล ยุติสงครามสืบราชบัลลังก์ออสเตรีย ค.ศ. 1748
ช่วงสงครามโลกครั้งที่สอง เบรดาตกอยู่ภายใต้การปกครองของนาซีเยอรมนีเป็นเวลากว่า 4 ปี จนกองทัพโปแลนด์ในฝ่ายสัมพันธมิตรปลดแอกได้ในเดือนตุลาคม ค.ศ. 1944 จึงมีการจัดตั้งพิพิธภัณฑ์และอนุสรณ์สถานเพื่อเป็นเกียรติแก่ผู้นำกองทัพและทหารผู้สละชีพชาวโปแลนด์ในวีรกรรมครั้งนี้
คิม คาร์เดเชียน

คิมเบอร์ลี โนเอล คาร์เดเชียน (เกิดวันที่ 21 ตุลาคม ค.ศ. 1980) เป็นผู้มีชื่อเสียงทางโทรทัศน์และโซเชียลมีเดีย แฟชั่นดีไซเนอร์ นักธุรกิจ นางแบบ และนักแสดง ชาวอเมริกัน พ่อของเธอเป็นทนายให้อดีตนักอเมริกันฟุตบอล โอ.เจ. ซิมป์สัน ซึ่งเป็นพ่อทูนหัวของเธอด้วย และพ่อเลี้ยงของเธอคือนักกีฬาทศกรีฑา เจ้าของเหรียญทองโอลิมปิก บรูซ เจนเนอร์
คาร์เดเชียนเกิดและโตในลอสแอนเจลิส รัฐแคลิฟอร์เนีย เริ่มมีชื่อเสียงกับสื่อเมื่อเธอเป็นเพื่อนกับแพรีส ฮิลตัน แต่มีชื่อเสียงมากขึ้นหลังจากที่ได้มีเซ็กซ์เทปของเธอกับอดีตแฟนหนุ่ม เรย์ เจ หลุดออกมาในปี 2007 ต่อมาในปีนั้น เธอและครอบครัวได้มีรายการเรียลลิตี้ ที่ชื่อว่า "Keeping Up with the Kardashians" ประสบความสำเร็จจนได้สร้างตอนใหม่ ๆ ออกมา รวมถึงรายการ "Kourtney and Kim Take New York" และ "Kourtney and Kim Take Miami" ต่อมาในปี 2010 มีรายงานว่าเธอเป็นคนดังรายการเรียลลิตี้ที่มีค่าจ้างสูงสุด คือราว 6 ล้านเหรียญดอลลาร์
ในเดือนสิงหาคม ค.ศ. 2011 เธอแต่งงานกับนักบาสเกตบอล คริส ฮัมฟรีส์ หลังจากแต่งงานได้ 72 วัน เธอได้ฟ้องหย่า ในเดือนมิถุนายน ค.ศ. 2013 เธอมมีบุตรสาวคนแรกชื่อ นอร์ท เวสต์ ซึ่งเป็นบุตรร่วมกับแร็ปเปอร์ คานเย เวสต์ ที่ทั้งคู่ได้แต่งงานในปี 2014 เธอได้ฟ้องหย่า ในปี 2022
เฮลทูเดอะคิง (เพลง)

"เฮลทูเดอะคิง"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 6 ของวง "เฮลทูเดอะคิง" ซิงเกิลนี้ออกจำหน่ายเมื่อวันที่ 15 กรกฎาคม พ.ศ. 2556 เพลงนี้ออกแสดงสดครั้งแรกในวันที่ 17 กรกฎาคม พ.ศ. 2556 ที่เดอะฟอร์ดเฟสติวัลพาร์ก ในเมืองออชคอช รัฐวิสคอนซิน ซิงเกิลนี้อยู่ในชาร์ตเพลงร็อกของสหราชอาณาจักรและสหรัฐอเมริกาในอันดับที่ 1 ในเวลา 11 สัปดาห์
มิวสิกวิดีโอ.
มิวสิกวิดีโออย่างเป็นทางการออกเผยแพร่เป็นครั้งแรกในเว็บไซต์เมทัลแฮมเมอร์ ในวันที่ 16 สิงหาคม พ.ศ. 2556 วิดีโอนี้เป็นภาพขาวดำ แสดงให้เห็นสมาชิกวงเล่นเพลงด้วยกัน ตลอดจนภาพของราชาที่เนื้อหาของเพลงได้พูดถึง เป็นครั้งแรกที่มี เอริน ไอล์เจย์ มือกลองคนใหม่ของวงมาเล่นเพลงและถ่ายทำมิวสิกวิดีโอ และยังเป็นวิดีโอแรกที่ปรากฏภาพมือกลองของวง หลังจากวิดีโอเพลง "เดียร์ก็อด" ที่ผ่านมา ซึ่งมี เดอะเรฟ มือกลองคนที่แล้วของวง
จังหวัดซ้อกจัง

ซ้อกจัง  เป็นจังหวัดในภูมิภาคดินดอนสามเหลี่ยมปากแม่น้ำโขงทางตอนใต้ของประเทศเวียดนาม เมืองหลักของจังหวัดคือซ้อกจัง จังหวัดมีพื้นที่ทั้งหมด 3,223 ตารางกิโลเมตร และมีประชากรประมาณ 1,213,400 คน
ศัพทมูลวิทยา.
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 月江
เชเพิร์ดออฟไฟเออร์

"เชเพิร์ดออฟไฟเออร์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 2 จากสตูดิโออัลบั้มชุดที่ 6 "เฮลทูเดอะคิง" ซิงเกิลนี้ออกจำหน่ายในวันที่ 7 พฤศจิกายน พ.ศ. 2556 เพลงนี้ติดอันดับ 1 ในชาร์ตเมนสตรีมร็อก
ณัฐวัฒน์ ชัยณรงค์โสภณ

ณัฐวัฒน์ ชัยณรงค์โสภณ (ชื่อเล่น: กัน) เป็นนักแสดงชาย ชาวไทย เกิดเมื่อวันที่ 21 มกราคม พ.ศ. 2541 เป็นที่รู้จักจากการรับบท "พาทิน" (วัยเด็ก) จากละครโทรทัศน์เรื่อง “รักนี้ชั่วนิจนิรันดร์” (Autumn In My Heart ฉบับภาษาไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556 และมีผลงานตามมาอีกในวงการบันเทิง
ประวัติ.
ณัฐวัฒน์ ชัยณรงค์โสภณ มีชื่อเล่นว่า กัน หรือ กันกัน เกิดเมื่อวันที่ 21 มกราคม พ.ศ. 2541 ที่กรุงเทพมหานคร กัน มีส่วนสูง 177 เซนติเมตร จบการศึกษาระดับมัธยมศึกษาตอนต้นจากโรงเรียนเซนต์ไมเกิ้ล ปัจจุบัน (พ.ศ. 2561) กำลังศึกษามหาวิทยาลัยกรุงเทพรังสิต คณะนิเทศน์ศาตร์ (สาขาดิจิทัลมีเดียและศิลปะภาพยนตร์) เป็นที่รู้จักจากการรับบท "พาทิน" (วัยเด็ก) จากซีรีส์ “รักนี้ชั่วนิจนิรันดร์” (Autumn In My Heart เวอร์ชันไทย) ฉายทางช่อง True Asian Series เมื่อวันที่ 22 พฤษภาคม พ.ศ. 2556
ดิสมีนส์วอร์ (เพลงอะเว็นจด์เซเวนโฟลด์)

"ดิสมีนส์วอร์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 3 จากสตูดิโออัลบั้มชุดที่ 6 "เฮลทูเดอะคิง" ซิงเกิลนี้ออกจำหน่ายในวันที่ 4 กรกฎาคม พ.ศ. 2557 โดยค่ายเพลงวอร์เนอร์บราเธอร์สเรเคิดส์
"ดิสมีนส์วอร์" เป็นเพลงลำดับที่ 4 ในอัลบั้ม หลาย ๆ คนได้กล่าวว่าเพลงนี้มีลักษณะเสียงของโครงสร้างของเพลงคล้ายกันกับเพลง "แซดบัตทรู" ของเมทัลลิกา จากอัลบั้มที่มีชื่อเดียวกันกับวงในปี พ.ศ. 2534 เพลงนี้ได้ออกแสดงสดครั้งแรกที่ฮอลลีวูดแพลเลเดียมเพื่อสนับสนุนการออกจำหน่ายอัลบั้ม
วอล์ก (เพลงแพนเทอรา)

"วอล์ก"  เป็นเพลงของวงดนตรีเฮฟวีเมทัลชาวอเมริกัน แพนเทอรา ออกจำหน่ายเป็นซิงเกิลที่ 4 และเป็นซิงเกิลสุดท้ายจากสตูดิโออัลบั้มชุดที่ 6 "วัลการ์ดิสเพลย์ออฟพาวเวอร์" ในปี พ.ศ. 2536 และแพนเทอรายังได้ออกจำหน่ายอีพีและรีมิกซ์ของเพลงนี้ในปี พ.ศ. 2536 นอกจากนี้ เพลงนี้ยังได้ใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม ในรายการโทรทัศน์อีซีดับเบิลยู
คัฟเวอร์.
เพลงนี้ได้นำไปคัฟเวอร์โดยวงดนตรีหลายวง เช่น อะเว็นจด์เซเวนโฟลด์, ทริเวียม, ดิสเทิบด์ ซัลลี เออร์นา นักร้องของวง กอดส์แมก ได้แสดงเพลงนี้ด้วยกับกับสมาชิกวงแพนเทอรา และยังมีของวงดิสเทิบด์ กับเชสเตอร์ เบนนิงตัน ที่ร่วมร้องในงานออซซ์เฟสต์ในปี พ.ศ. 2544
วงคิลกอร์ ได้บันทึกอีกหนึ่งเวอร์ชันสำหรับอัลบั้มเพลงที่ใช้ในการแข่งขันของสมาคม เอ็กซ์ตรีมแชมเปียนชิพเรสต์ลิง โดยใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม
อะเว็นจด์เซเวนโฟลด์ ได้บันทึกคัฟเวอร์ของเพลงนี้ และได้รวมอยู่ในอัลบั้มบันทึกการแสดงสด "ไลฟ์อินดิแอลบีซีแอนด์ไดมอนส์อินเดอะรัฟ" ออกจำหน่ายเป็นซิงเกิลแรกของอัลบั้ม แต่เพลงนี้เดิมได้บันทึกแล้วรวมอยู่ในอัลบั้มดีวีดีชุดแรกของวง "ออลเอกซ์เซส" และต่อมาได้รวมอยู่ในอัลบั้มบันทึกการแสดงสดนี้ เนื่องจากยังไม่เคยได้ออกจำหน่ายเพลงนี้ด้วยแผ่นซีดี ในดีวีดีบันทึกการแสดงสดนี้ได้รวมการแสดงที่ ลองบีชอาเรนา อะเว็นจด์เซเวนโฟลด์ได้แสดงเพลงนี้ด้วยกันกับผู้ชมที่ชมการแสดงและร่วมขึ้นมาขับร้องบนเวทีด้วย (ชื่อว่า มัตเตโอ วาเลนซา ตามที่ระบุในแผ่นซีดี)
โบบอยบอย

โบบอยบอย  เป็นทีวีซีรีส์มาเลเซียผลิตโดย แอนิมอนสตา สตูดิโอ ศูนย์กลางในเด็กที่มีอำนาจและความสามารถที่จะแยกออกเป็นสามธาตุ กับเพื่อน หญิง, ญาญ่า, โกปอล กับ เฟง ของเขาพวกเขาต่อสู้เพื่อปกป้องโลกจากภัยคุกคามของมนุษย์ต่างดาวที่มีจุดมุ่งหมายที่จะพิชิตโลก
ชุดที่มีการเผยแพร่ในรูปแบบ โทรทัศน์ความละเอียดสูง และมีกำหนดจะออกอากาศทางช่อง 3 (ประเทศมาเลเซีย) เริ่มที่ 13 มีนาคม 2011, ITV (เครือข่ายโทรทัศน์) เริ่มที่ วันที่ 1 มีนาคม 2011, ดิสนีย์แชนแนลเอเชีย เริ่มที่ 18 มิถุนายน 2011
ประวัติซีซั่น.
การ์ตูนนี้มีทั้งหมด 3 ซีซั่น สำหรับปีนี้
ซีซั่นหนึ่ง (2011-2012).
ซีซั่นแรกของ โบบอยบอย ออกอากาศในวันอาทิตย์ 13 มีนาคม, 2011 ที่ 07:00 ตอนเริ่มต้นเมื่อตัวละครหลัก โบบอยบอย ไปเยี่ยม ต๊อก อะบา ของ (ปู่ของโบบอยบอย) ที่บ้านในเมือง Rintis ในช่วงวันหยุดโรงเรียน ในเวลาเดียวกัน อะดู ดู้ มนุษย์ต่างดาวจากดาวเคราะห์ของ atata ก้าวมาถึงโลกค้นหาแหล่งพลังงาน เขาพบว่ามีโกโก้พลังงานที่มีประสิทธิภาพซึ่งสูญพันธุ์บนโลกของเขา 30,000 ปีที่ผ่านมา อะดู ดู้ อยากที่จะเอาชนะทุกโกโก้สำหรับตัวเองเพื่อที่เขาจะเป็นฮีโร่สำหรับโลกของเขา เพื่อที่จะให้แน่ใจว่าแผนการของเขาประสบความสำเร็จที่เขาได้รับความช่วยเหลือจากพลังงาน Sphere (โอโชบ็อต) อย่างไรก็ตาม โอโชบ็อต ให้อำนาจในการ โบบอยบอย และเพื่อนใหม่ของเขา หญิง, ญาญ่าและโกปอลแทน
สำหรับฤดูกาลแรกมี 13 ช่องกับสล็อตทุกประกอบด้วยสองตอน ทั้งหมดนี้ทำให้การเอพ 26 ทั้งหมดเข้าด้วยกัน แต่ละครั้งเป็นเวลา 11 นาที เนื่องจากความนิยมของการเคลื่อนไหวนี้ แอนิมอนสตา สตูดิโอ ตกลงที่จะออกอากาศตอนเพิ่มเติมชื่อ "ขยายตอนจบ" ในวันที่ 1 มกราคม 2012
ซีซั่นสอง (2012-2013).
ซีซั่นที่สองของ โบบอยบอย ออกอากาศในวันอาทิตย์ 27 พฤษภาคม, 2012 ที่ 19:00 ทาง ITV (เครือข่ายโทรทัศน์)
ฤดูกาลที่สองของ โบบอยบอย ออกอากาศในอาทิตย์ 27 พฤษภาคม, 2012 ที่ 19:00
ในฤดูกาลนี้ โบบอยบอย ย้ายไปปูเลา Rintis ร่วมกันกับต๊อก อะบา, โกปอล, หญิง และญาญ่า เรื่องราวในฤดูกาลนี้ส่วนใหญ่ โบบอยบอย และเพื่อน ๆ ของเขาที่ Sekolah Rendah เมือง Rintis โบบอยบอย พบกับผู้ท้าชิงใหม่ เฟง ที่โรงเรียนใหม่ของเขา
เฟงหรือลึกลับบอยเป็นครั้งแรกในฤดูกาลที่ 1 เรื่อง "การขยายตอนจบ" (ตอนที่ 26 ด้วยนอกเหนือจากไม่กี่นาทีของฉากใน โบบอยบอย ออกจากเมือง Rintis)
ซีซั่นสาม (2014).
เมื่อวันที่ 7 มิถุนายน 2013 ช่องยูทูบของ แอนิมอนสตา สตูดิโอ อัปโหลดแอบดูตัวอย่างของครั้งแรกของฤดูกาลที่สามที่มีการสู้รบระหว่าง โบบอยบอย และ อีโจ โจในชุดเกราะของเขาดังนั้นยืนยันฤดูกาลที่สามที่จะอยู่ในความคืบหน้า เมื่อวันที่ 5 พฤศจิกายน 2013, แอนิมอนสตา สตูดิโอ ประกาศบนหน้า เฟซบุ๊ก ของพวกเขาที่ซีซั่น 3 โบบอยบอย จะออกอากาศใน 5 มกราคม 2014 ทาง ช่อง 3 (ประเทศมาเลเซีย) และ ออกอากาศใน 1 มกราคม 2014 ทาง ช่อง ITV (เครือข่ายโทรทัศน์) ซีซั่น 3 จัดทำมา 18 ตอนใหม่ทำให้มันเป็นซีซั่นที่ยาวนานที่สุด
ภาพยนตร์ (2016).
BoBoiBoy เริ่มต้นการผจญภัยด้วยภาพยนตร์เรื่องแรกของเขาเรื่อง โบบอยบอย เดอะมูฟวี่ ภาพยนตร์เรื่องนี้นำ BoBoiBoy และเพื่อน ๆ ของเขาไปผจญภัยบนเกาะลึกลับที่มีบ้านเก่าแก่พาวเวอร์สเฟียร์ที่มีอายุมากกว่า Ochobot ที่มีพลังมหาศาลตอนนี้เป็นการแข่งขันระหว่าง BoBoiBoy กับมนุษย์ต่างดาวเพื่อเข้าถึงพาวเวอร์สเฟียร์และปลดล็อกพลังใหม่ประสบการณ์ สถานที่ใหม่แปลกใหม่ไม่เคยเห็นมาก่อนคนร้ายและพลังใหม่จาก BoBoiBoy
รางวัล.
Anugerah Karyawan Animasi
นอตเรดีทูดาย

"นอตเรดีทูดาย"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ รวมอยู่ในอัลบั้มซาวด์แทร็กประกอบเกมปี พ.ศ. 2553 ในซอมบี้แม็ป "คอลล์ออฟเดอะเดด"
เพลงบันทึกในเดือนเมษายน พ.ศ. 2554 ออกจำหน่ายเป็นซิงเกิลแรกในอัลบั้มเมื่อวันที่ 2 พฤษภาคม พ.ศ. 2554 ในรูปแบบดิจิทัลดาวน์โหลด ในไอทูนส์ เพลง "นอตเรดีทูดาย" นับเป็นการบันทึกผลงานครั้งแรกที่มีมือกลองคนใหม่ของวง เอริน ไอล์เจย์ ในการสัมภาษณ์กับ "รีโวลเวอร์" เอ็ม. แชโดวส์ กล่าวว่าเพลงนี้ได้แรงบันดาลใจมาจากเกมโดยตรง โดยเขาก็เป็นคนที่ชื่นชอบเกมนี้ด้วยเช่นกัน
รายชื่อเพลง.
เพลงทั้งหมดแต่งโดยอะเว็นจด์เซเวนโฟลด์
แคร์รีออน (เพลงอะเว็นจด์เซเวนโฟลด์)

"แคร์รีออน"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลเมื่อวันที่ 24 กันยายน พ.ศ. 2555 โดยออกจำหน่ายในไอทูนส์ เพลงนี้เป็นประกอบเกม 
มิวสิกวิดีโอ.
มิวสิกวิดีโอของเพลงนี้เล่นในตอนจบเครดิตของเกม วิดีโอมีตัวละครจากเกม ได้แก่ Sergeant Frank Woods เป็นมือกลอง และ Raul Menendez เป็นมือกีตาร์ ซึ่งเล่นเพลงด้วยกันกับวง และในมิวสิกวิดีโอแสดงภาพจากเกมและตัวละครในเกมด้วย
อักมิว

<ns>0</ns>
 <revision>
 <parentid>11249203</parentid>
 <timestamp>2024-11-07T04:42:34Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ko| → {{langx|ko| (4)</comment>
 <origin>11893566</origin>
 <model>wikitext</model>
 <format>text/x-wiki</format>
อักมิว ({{langx|ko|악뮤}}, {{langx|en|AKMU}}) หรือชื่อเดิม อักดงมิวสิเชียน ({{langx|ko|악동뮤지션}}, {{langx|en|Akdong Musician}}) เป็นกลุ่มนักร้องคู่พี่น้องชาวเกาหลีใต้ ภายใต้สังกัดวายจีเอนเตอร์เทนเมนต์ ประกอบไปด้วยสมาชิกสองคนคือ อี ชานฮยอก และ อี ซูฮยอน ซึ่งเป็นผู้ชนะจากการรายการประกวดร้องเพลง "เคป็อปสตาร์ 2"
อัลบั้มเปิดตัวของพวกเขา "PLAY" นั้นได้รับการตอบรับเป็นอย่างดีจากทั้งสาธารณชนและนักวิจารณ์ โดยมียอดดาวน์โหลดมากกว่า 6.9 ล้านครั้ง และได้รับรางวัลอัลบั้มป๊อปยอดเยี่ยมจากงานโคเรียนมิวสิกอะวอดส์ครั้งที่ 12 ซึ่งเป็นการสร้างชื่อเสียงในวงการเพลงเกาหลี อัลบั้มที่ปล่อยตามมาทั้ง "사춘기 상 (思春記 上)" ("SPRING") และ "사춘기 하 (思春記 下)" ("WINTER") ก็ประสบความสำเร็จอย่างมากเช่นกัน ในเดือนมีนาคม 2017 อักมิวมียอดขายเพลงดิจิทัลมากกว่า 23 ล้านดาวน์โหลดในประเทศเกาหลีใต้
กูดไลฟ์เรเคิดดิงส์

กูดไลฟ์เรเคิดดิงส์  เป็นค่ายเพลงหนึ่งที่ตั้งอยู่ในประเทศเบลเยียม ก่อตั้งขึ้นใน พ.ศ. 2539 โดย Edward Verhaeghe ผู้ซึ่งเคยเป็นนักร้องนำให้กับ Nations On Fire
ศิลปินในสังกัด.
ศิลปินในสังกัดกูดไลฟ์เรเคิดดิงส์จะเป็นศิลปินในแนวฮาร์ดคอร์พังก์ โดยมีศิลปินที่เซ็นสัญญากับค่ายในปัจจุบันและอดีต ดังนี้
ศิลปินในปัจจุบัน.
<templatestyles src="Col-begin/styles.css"/>
ศิลปินในอดีต.
<templatestyles src="Col-begin/styles.css"/>